ምጥ ይመስለኛል….ህመሙ የማያቋርጥ ሆነብኝ ። የመጀመሪያ ልጄን ነው ያረገዝኩት። እርግዝና እንደሚከብድ ባውቅም እንዲህ ይከብዳል ብዬ እንኳን አልጠበቅኩም ነበር። በዚህ አይነት ሶስት አራት የሚወልዱ ሰዎች እጅግ ይደነቃሉ። ጎኔን እየትጠዘጠዘኝ ነው…….ከሰዎች እንደሰማሁት ምጥ የሚባለው ከባዱ ህመም የሚመጣው ዘጠነኛው ወር ላይ ነው…ውጋት፤ ቁርጠት፤ ፍልጠት….ህመሞች ሁሉ የተደበላለቁበት ስቃይ ነው አሉ። አሁን የሚሰማኝ ስሜት ምጥ ይሆን እንዴ?……ምጥ ባይሆን እንኳን፤ ያሁኑን ህመም አይቼ ምጥ ማለት ምን እንደሆነ መገመቱ እራሱ በጣም ከበደኝ:: በዛ ላይ አራሽ የለኝ፤ ባል የለኝ፤ ብቸኛ እርጉዝ። ስለ እርግዝና በቅጡ የሚያስረዳኝ የለም።ድንገት የሰፈራችን አዋላጅ አቶ “ተስፋ” ትዝ አሉኝ፤ ምን አልባት ቢርዱኝ።